English: Unfortunately, in a statement, I can't. But I think you'll continue to make your case for a focus on home, and I'll continue to make the case for, 'We should do these good things at home and overseas as well.' But let me pick up on some of the points where I think we had real agreement there. You mentioned about the transformation - how do we take these good examples like the Prince Philip? I think I mentioned in my earlier contribution that the Prince Philip example and many others that I see as I travel around Wales - it's not an isolated example any more - are driven by ICF funding, and sometimes driven, I have to say, by health boards and local authorities without ICF funding doing it themselves. Sometimes those, through their regional partnership working now, have decided to roll that out. If you look, for example, at the Cwm Taf stay well at home, without a lot of additional funding, they've rolled that across large areas, but not entirely. So, we hope that the transformation programme we have, backed with £100 million of funding, will allow these to be upscaled to regional level and then replicated as well. So, what is great and novel becomes commonplace and mainstreamed. But, of course, the ICF funding of £80 million this year, and the transformation fund of £100 million over the next two years or so, are as nothing compared to the £9 billion within the combined health and social care budget. So, if we can actually get this stuff mainstreamed into that budget, into the way of thinking, then we've really broken the back of this. And I start to see - the Cabinet Secretary for health and I, who jointly go on endless tours of the country speaking to the regional partnership boards - we absolutely see now that they are owning this process themselves increasingly and are coming to us saying, 'Here's what we think we can do, not just with additional funding, but as part of core funding, because that will make the difference for older people.' But we also have, of course, underpinning this the social services and well-being Act. I can take no credit for that - it was put in place by predecessors in the previous Assembly - but I'll tell you, when I visited a Hafod residential facility in Caerphilly about two months or three months ago, the young chap who showed us around there, Geraint, took us to visit the family and an individual with dementia: wholly different from what you might have seen years ago, because the gentleman he introduced me to who had progressive dementia - they knew from discussions with him, but also with his family, that he was an exceptionally keen gardener, always had been. So, they'd worked out the individual plan for him - the individual plan, in line with the social services and well-being Act - an individual plan with him and with his family that meant that he was actually the one who took charge of all the gardening around the place. The benefit for him in terms of independence and dignity and the status that he had, that he wasn't regarded as somebody to sit over there quietly - he didn't require masses of medication and so on there; he was actually part and parcel of the running of that facility, important to it - and his family loved it and he loved it. So, we are starting to do these things practically, but there are other things we can do as well. So, for example, we have, as well as the RISCA regulations that we've currently been taking through this place, an ongoing care home improvement strategy that will - . It's not to say we get to a point and that we accept it - it's a constant improvement, and I hope that many Members here, as they go into residential homes nowadays, will see the difference in approach that is being done. And on top of that, we add registration of the domiciliary care workforce and we'll move on to registration and professionalisation of the residential home workforce. All of these things will have a material impact on the quality of life of our older people. And then, for those who live independently in their own homes, it's the capital funding that the Minister for housing and I announced recently that will allow local authorities to actually work with housing associations with capital money to provide dementia-friendly communities, for example. So, it doesn't have to be necessarily in a residential home, it could be in a cottage where they are supported to live independently, with the wraparound digital provision that keeps an eye on them and so on: new ways of thinking, focusing the money on the right outcomes. And to come back to Dai's point, we will not get there overnight, but this is a different way of thinking that puts the person at the centre of it - they're wishes, they're aspirations - and then you build it around them, and we're starting to do some really interesting things.
Welsh: Yn anffodus, mewn datganiad, ni allaf wneud hynny. Ond rwy'n credu y byddwch chi'n parhau i ddadlau'r achos dros ganolbwyntio ar ein cynefin, a byddaf innau'n parhau i ddadlau'r achos dros, 'Dylem weithredu o ewyllys da fel hyn yn ein cynefin a thramor hefyd.' Ond gadewch imi fynd ar drywydd rai o'r pwyntiau lle credaf y cawsom gytundeb gwirioneddol arnynt. Roeddech yn sôn am y trawsnewid - sut yr ystyriwn ni enghreifftiau da fel Ysbyty'r Tywysog Philip? Credaf i mi grybwyll yn fy nghyfraniad cynharach bod enghraifft Ysbyty'r Tywysog Philip a llawer o rai eraill a welaf wrth i mi deithio o amgylch Cymru - nid yw'n enghraifft unigryw mwyach - yn cael ei hysgogi gan arian yr ICF, ac weithiau'n cael eu hysgogi, mae'n rhaid imi ddweud, gan fyrddau iechyd ac awdurdodau lleol, heb fod cyllid yr ICF yn ei wneud ei hun. Y rheini, trwy eu partneriaeth ranbarthol yn gweithio nawr, sydd weithiau wedi penderfynu cyflwyno hynny. Os edrychwch chi, er enghraifft, ar gadw'n iach gartref Cwm Taf, heb lawer o arian ychwanegol, maen nhw wedi cyflwyno hynny ar draws ardaloedd eang, ond nid yn gwbl gyffredinol. Felly, rydym yn gobeithio y bydd y rhaglen drawsnewid sydd gennym, a gefnogir gan £100 miliwn o gyllid, yn caniatáu hyn i godi hyd at gyfradd lefel ranbarthol ac yn cael ei hefelychu hefyd. Felly, mae'r hyn sy'n aruchel a newydd yn dod yn gyffredin a phrif-ffrwd. Ond, wrth gwrs, nid yw cyllid ICF o £80 miliwn y flwyddyn hon, a'r gronfa drawsnewid o £100 miliwn dros y ddwy flynedd nesaf, yn ddim o'u cymharu â £9 biliwn yn y gyllideb iechyd a gofal cymdeithasol. Felly, os oes modd inni mewn gwirionedd gael y pethau hyn wedi eu prif ffrydio i'r gyllideb honno, i'r meddylfryd hwnnw, yna rydym mewn gwirionedd wedi torri asgwrn cefn hyn. Ac rwy'n dechrau gweld - Ysgrifennydd y Cabinet dros Iechyd a minnau, sy'n mynd ar deithiau diddiwedd o'r wlad ar y cyd yn siarad â'r byrddau partneriaeth rhanbarthol - rydym yn gweld nawr eu bod nhw'n gynyddol berchnogi'r broses hon eu hunain ac yn dod atom ni ac yn dweud, 'Dyma'r hyn yr ydym yn credu y gallwn ei wneud, nid yn unig gydag arian ychwanegol, ond fel rhan o'r cyllid craidd, oherwydd hynny fydd yn gwneud gwahaniaeth i bobl hŷn.' Ond mae gennym ni hefyd, wrth gwrs, yn sail i hyn, y Ddeddf gwasanaethau cymdeithasol a llesiant. Ni allaf gymryd unrhyw glod am hynny - rhoddwyd hynny ar waith gan ragflaenwyr yn y Cynulliad blaenorol - ond rwy'n dweud wrthych chi, pan ymwelais â chyfleuster preswyl Hafod yng Nghaerffili tua dau neu dri mis yn ôl, aeth y bachgen ifanc oedd yn ein dangos ni o gwmpas, Geraint, â ni i ymweld â theulu ag unigolyn â dementia: yn gwbl wahanol i'r hyn fyddech chi efallai wedi ei weld flynyddoedd yn ôl, oherwydd roedd gan y gŵr bonheddig a gyflwynwyd i mi ddementia cynyddol - roedden nhw'n gwybod o drafodaethau gydag ef, ond hefyd gyda'i deulu, ei fod yn arddwr brwd iawn, ac wedi bod felly erioed. Felly, roedden nhw wedi paratoi cynllun unigol iddo - roedd y cynllun unigol, yn unol â Deddf gwasanaethau cymdeithasol a llesiant - cynllun unigol iddo ef a'i deulu, yn golygu mai ef mewn gwirionedd oedd yr un â chyfrifoldeb am yr holl waith garddio o gwmpas y lle. Y budd iddo ef, o ran ei annibyniaeth ac urddas a statws, oedd nad oedd yn cael ei ystyried yn rhywun a eisteddai yno'n dawel - ac nid oedd angen llawer iawn o feddyginiaeth ac ati arno; roedd yn rhan annatod o redeg y cyfleuster hwnnw, yn rhan bwysig ohono - ac roedd aelodau ei deulu wrth eu bodd ac roedd ef wrth ei fodd. Felly, rydym yn dechrau gwneud y pethau hyn yn ymarferol, ond mae pethau eraill y gallwn eu gwneud hefyd. Er enghraifft, yn ogystal â'r rheoliadau RISCA yr ydym yn eu rhoi gerbron yn y fan hon ar hyn o bryd, mae gennym strategaeth gwella cartrefi gofal sy'n mynd rhagddi a fydd - . Nid yw'n fater o ddweud ein bod yn cyrraedd pwynt ac yn ei dderbyn - gwelliant cyson ydyw, ac rwy'n gobeithio y bydd llawer o'r Aelodau yma, wrth iddyn nhw ymweld â chartrefi preswyl y dyddiau hyn, yn gweld y gwahaniaeth sydd yn y dull gweithredu. Ac ar ben hynny, rydym yn ychwanegu cofrestru'r gweithlu gofal cartref ac yn symud ymlaen at gofrestru a phroffesiynoli gweithlu'r cartrefi preswyl. Bydd yr holl bethau hyn yn cael effaith sylweddol ar ansawdd bywyd ein pobl hŷn. Ac yna, ar gyfer y rheini sy'n byw yn annibynnol yn eu cartrefi eu hunain, y cyllid cyfalaf a gyhoeddodd y Gweinidog tai a minnau yn ddiweddar fydd yn galluogi awdurdodau lleol i weithio gyda chymdeithasau tai gydag arian cyfalaf i ddarparu cymunedau sy'n gyfeillgar i dementia, er enghraifft. Felly, nid oes rhaid i hynny fod o reidrwydd mewn cartref preswyl, gallai fod mewn bwthyn lle cânt gymorth i fyw yn annibynnol, gyda darpariaeth ddigidol gofleidiol i gadw llygad arnyn nhw ac ati: ffyrdd newydd o feddwl, yn canolbwyntio'r arian ar y canlyniadau iawn. A chan ddod yn ôl at bwynt Dai, ni fyddwn yn cyrraedd yno dros nos, ond mae hon yn ffordd wahanol o feddwl sy'n rhoi'r unigolyn yn y canol - dymuniadau ydyn nhw, dyheadau ydyn nhw - ac yna rydych yn ei saernïo o'u cwmpas nhw, ac rydym yn dechrau gwneud pethau diddorol iawn.